જેલમાં ધોરણ-૧૦ અને ધોરણ-૧૨ સામાન્ય પ્રવાહની પરીક્ષા આપી રહેલા કેદીઓમાં ૩૭ કેદી જનમટીપની સજા પામેલા છે, જ્યારે ૨૩ કેદીઓ કાચા કામના કે ૫૫૦ દિવસની સજા પામેલા છે. ધોરણ-૧૦ની પરીક્ષા આપી રહેલી એકમાત્ર મહિલા કેદી કાજલબહેેન ભટ્ટ હત્યાના આરોપ હેઠળ સજા કાપી રહી છે, જેની ઉંમર ૨૦ વર્ષ છે. ધોરણ-૧૨ની પરીક્ષા આપી રહેલા ૩૩ કેદીઓમાંથી ૮ કેદીઓ જનમટીપની સજા કાપી રહ્યા છે. ૧૩ કેદીઓ કાચા કામની સજા કાપી રહ્યા છે. જ્યારે અન્ય ૩૦૨, ૩૦૭, ૩૭૬, ૩૬૩ કલમ હેઠળ જુદી જુદી સજા કાપી રહ્યા છે. ગત વર્ષની તુલનાએ ધોરણ-૧૦માં ૧૧ કેદી ઘટ્યા છે. ગત વર્ષે ૧૦૧ કેદીઓએ પરીક્ષા આપી હતી. જ્યારે આ વર્ષે ધોરણ-૧૨માં ગત વર્ષની તુલનાએ ૪૩ની સામે ૩૩ કેદીઓ એટલે કે ૧૦ કેદીઓ ઘટ્યા છે.